open-index/open-wikipedia-markdown huggingface dataset:
Χρόνης Εξαρχάκος

Ο **Χρόνης Εξαρχάκος** (πραγματικό ονοματεπώνυμο: Πολυχρόνης Έξαρχος, Ερμούπολη Σύρου, 18 Ιανουαρίου 1932 - Αθήνα, 27 Σεπτεμβρίου 1984) ήταν Έλληνας ηθοποιός.

## Βιογραφία
Γεννήθηκε το 1932 στην Ερμούπολη της Σύρου. Σπούδασε στη σχολή του Πέλου Κατσέλη. Αποφοίτησε το 1963 και πρωτοεμφανίστηκε στο θέατρο στη «Βίλα των οργίων», με τον θίασο Ρηγόπουλου-Αναλυτή. Ένα χρόνο μετά κάνει και το ντεμπούτο του στο σινεμά, με την ταινία του Οδυσσέα Κωστελέτου *[[Διαζύγιο αλά ελληνικά]]*. Εμφανίστηκε σε 20 ταινίες και έπαιξε σε 60 επιθεωρήσεις. Μερικές από τις πιο γνωστές ταινίες του είναι: *[[Η κόρη μου η σοσιαλίστρια]]* (1966), *[[Γοργόνες και Μάγκες|Γοργόνες και μάγκες]]* (1968), *[[Η Παριζιάνα (ταινία)|Η Παριζιάνα]]* (1969), *[[Μαριχουάνα στοπ]]* (1971), *[[Μια Ελληνίδα στο χαρέμι]]* (1971) κ.ά. Η τελευταία του εμφάνιση στο θέατρο ήταν στο "Ακροπόλ" στο έργο "Το παραμύθι πάει σύννεφο" (1982).

Δεν παντρεύτηκε ποτέ του. Μοναδική γυναίκα στη ζωή του ήταν η μητέρα του, Άννα, μία γυναίκα με πολλά προβλήματα υγείας, η οποία του έτρεφε μεγάλη αδυναμία και για αυτό δεν έκανε γάμο.

Ασθένησε σοβαρά στις αρχές της δεκαετίας του 1980 και υποβλήθηκε σε χειρουργική επέμβαση στο Λονδίνο, χωρίς όμως επιτυχία. Πέθανε μόνος σε νοσοκομείο στις 27 Σεπτεμβρίου 1984 από καρκίνο και κηδεύτηκε στο Α΄ Νεκροταφείο. Ένα χρόνο μετά το θάνατό του, απεβίωσε και η μητέρα του από κατάθλιψη (1985).

## Φιλμογραφία

## Θέατρο
* Το παραμύθι πάει σύννεφο (1982-1983)
* Γκαρσονιέρα για Δέκα (1979-1980)
* Που τον έριξες τον... Ψήφο σου Μπαμπά (1977)
* Ευτχέστα κι άστα (1976-1977)
* Ο Καραγκιόζης στο Αιγαίο (1976)
* Φρύδια... Σκούφια... και ΠΑΣΟΚ (1974-1975)
* Χούντα Γιοκ Λαέ Προχώρα (1974)
* Όλα τα μασάει ο Κουταλιανός (1973-1974)
* Αλάτι και πιπέρι (1971)
* Ο κόσμος της Σούζυ Βογκ (1971)
* Ο Καραγκιόζης στη Βουλή (1969)
* Μην πατάτε τη χλόη (1968)
* Ο γλάρος (1968) 
* Το Κουρέλι - (Scampolo) (1967-1968)
* Λουλουδισμένη Αθήνα (1966-1967)
* Ελάτε να γελάσουμε (1967)
* Χαρτοπαίχτρα (1966)
* Αντροτραγανίστρα (1966) 
* Η κόρη μου η σοσιαλίστρια (1965-1966)
* Ο κόσμος της Σούζυ Βογκ (1965-1966)
* Διαζύγιο αλά ελληνικά (1964)
* Ιούλιος Καίσαρ (1964)
* Βίλα των οργίων (1963) 

## Τηλεοπτικές σειρές
* Ένας απίθανος ντετέκτιβ (1973) ΥΕΝΕΔ

## Παραπομπές


## Εξωτερικοί Σύνδεσμοι

* 
* Χρόνης Εξαρχάκος  στο Filmy

Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:ΛΟΑΤ πρόσωπα στην Ελλάδα
Χρηστάκης (λαϊκός τραγουδιστής)

Ο **Χρήστος Σύρπος** (Κωνσταντινούπολη, 1924 – Θεσσαλονίκη, 1 Ιουνίου 1981), γνωστότερος με το καλλιτεχνικό ψευδώνυμο **Χρηστάκης**, ήταν Έλληνας λαϊκός τραγουδιστής και συνθέτης, διάσημος για τα τραγούδια του "Τα μπαγλαμαδάκια", "Θα ζήσω ελεύθερο πουλί", "Έμαθα πως είσαι μάγκας", "Είναι το κρύο τσουχτερό".

## Βιογραφία
Γεννήθηκε στην Κωνσταντινούπολη το 1924 αλλά μεγάλωσε στη Δράμα, όπου άσκησε το επάγγελμα του υδραυλικού. Στον χώρο του τραγουδιού μπήκε με την προτροπή και την βοήθεια του ρεμπέτη Κώστα Καπλάνη. Το διάστημα 1950-1967 τραγουδούσε ως δεύτερη φωνή και έπαιζε κιθάρα και μπαγλαμαδάκι δίπλα σε μεγάλα ονόματα του λαϊκού τραγουδιού (Πόλυ Πάνου, Γιώτα Λύδια κ.ά.). Έκανε μεγάλη επιτυχία μετά τα μέσα της δεκαετίας του 1960 με το «Να χαρείς τα μάτια σου καλέ» των Στ. Ζαφειρίου-Π. Γαβαλά. Στη συνέχεια, με τη χαρακτηριστική παράξενη "κοφτή" ερμηνεία του, αναβίωσε το «Έμαθα πως είσαι μάγκας», «Η γάτα» και θα συνεχίσει δυναμικά με το «Πουλί» («Θα ζήσω ελεύθερο πουλί»), «Στις ταβέρνες τριγυρνάς", «Η Κικίτσα» , «Παίζουν τα μπαγλαμαδάκια» κ.ά. Έκανε πάταγο στα κέντρα και αποκλήθηκε ο "Έλλην Τζόνι Χαλιντέι". 

Μετά τη Μεταπολίτευση περιέπεσε σε αφάνεια, καθώς τα μουσικά γούστα είχαν αλλάξει. Ο Χρηστάκης τραγουδούσε για τα προς το ζην σε ένα λαϊκό κέντρο της Καβάλας, όταν υπέστη εγκεφαλικό. Πέθανε την 1η Ιουνίου του 1981  στο ΙΚΑ της Θεσσαλονίκης και κηδεύτηκε στην Καβάλα. Η σορός του βρίσκεται στο Α΄ Νεκροταφείο Δράμας.

## Δισκογραφία
*1968 - Πενιές καημοί και όνειρα
*1969 - Τα κέφια του Χρηστάκη
*1969 - Χρηστάκης 2
*1976 - Οι Επιτυχίες μου
*1976 - Μάθημα πρώτον
*1985 - Τα λαϊκά του Χρηστάκη
*1994 - Παίζουν τα μπαγλαμαδάκια
*1995 - Για πάντα
*1997 - Μεγάλες επιτυχίες
*1997 - Ομώνυμο
*1998 - Ξενύχτη με φωνάζουνε
*2001 - Greatest hits
*2002 - Θα ζήσω ελεύθερο πουλί

## Εμφάνιση στον κινηματογράφο
Ο Χρηστάκης εμφανίστηκε σε ταινίες του ελληνικού κινηματογράφου, ερμηνεύοντας τις μεγάλες του επιτυχίες.

## Παραπομπές


## Πηγές
* Τ. Καλογερόπουλος, *Λεξικό της Ελληνικής Μουσικής: Από τον Ορφέα έως σήμερα*, εκδόσεις Γιαλλελή, Αθήνα 1998

Κατηγορία:Λαϊκοί τραγουδιστές
Κατηγορία:Έλληνες συνθέτες
Κατηγορία:Έλληνες μπουζουκτσήδες
Κατηγορία:Κωνσταντινουπολίτες Έλληνες
Κατηγορία:Έλληνες τραγουδιστές
Πέπη Δαράκη

Η **Πέπη Δαράκη** (1906 - 8 Μαΐου 2006) ήταν Ελληνίδα συγγραφέας.

## Βιογραφικά στοιχεία
Η Πέπη (Ευτέρπη) Δαράκη γεννήθηκε στην Αγία Παρασκευή Λέσβου, και σπούδασε παιδαγωγικά στην Παιδαγωγική Ακαδημία Αρσακείου στην Αθήνα. Ήταν αδελφή του συγγραφέα Κώστα Μάκιστου. Ήταν η πρώτη επαγγελματίας δημοσιογράφος της Μυτιλήνης.    
Πρωτοεμφανίστηκε στα γράμματα το 1959 με το δοκίμιο *Η γυναίκα στον αγώνα της ζωής*,. Έχουν εκδοθεί περισσότερα από 35 βιβλία της (μυθιστορήματα, διηγήματα, λαογραφικά δοκίμια, ταξιδιωτικά, παιδική λογοτεχνία) από τα οποία ξεχωρίζουν το μυθιστόρημα "Σκλαβοχώρι" και το παιδικό "Η αλεπού που έχασε την ουρά της".

Ανέπτυξε φεμινιστική δράση και υπήρξε επίσης αγωνίστρια της Αριστεράς. Το 1954 εξελέγη για πρώτη φορά δημοτικός σύμβουλος Αθηναίων. Επανεξελέγη στη συνέχεια κι άλλες φορές και παύθηκε από τη δικτατορία το 1967. Πολλά έργα της είναι αποκρυστάλλωση της πείρας της από τη θητεία της στην τοπική αυτοδιοίκηση (π.χ. "Θητεία στην τοπική αυτοδιοίκηση", "Λαϊκές βιβλιοθήκες"). Πέθανε σε ηλικία 100 ετών.

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Ευάγγελος Παπαστράτος

Ο **Ευάγγελος Παπαστράτος** (1884-1974) ήταν Έλληνας βιομήχανος σιγαρέτων  καταγόμενος από το Αγρίνιο.

## Βιογραφία
Ήταν ο πρώτος, αν και ο μικρότερος από τους αδελφούς της οικογένειας του Αναστασίου και της Χαρίκλειας Παπαστράτου, που ασχολήθηκε με το εμπόριο καπνού. Από ηλικίας 12 ετών δούλευε ως ιδιωτικός υπάλληλος προικισμένος με εμπορικό δαιμόνιο. Έτσι 22 μόλις ετών άρχισε να δημιουργείται συνεταιριζόμενος το 1906 με τον Σωτήριο Αυγερινό όπου και συνέστησαν την εμπορική εταιρεία "Αυγερινός - Παπαστράτος" με εταιρικά κεφάλαια 6.000 δρχ. εκ των οποίων το μισό καταβλήθηκε από τον Ευάγγελο Παπαστράτο λαμβάνοντας δάνειο. Η εταιρία αυτή ήταν έμελλε τελικά να γίνει ο πυρήνας των μετέπειτα πασίγνωστων επιχειρήσεων Παπαστράτου. Από της σύστασης της εταιρίας οι ικανότητές του Ευάγγελου εντοπίστηκαν στο εμπόριο του καπνού και πολύ σύντομα η εταιρία προόδευσε ηθικά και οικονομικά καταλαμβάνοντας εξέχουσα θέση στο ελληνικό καπνεμπόριο. Το 1913, συνέπεια βαρύτατης ασθένειας του Σωτηρίου Αυγερινού η εταιρία διαλύθηκε αποδίδοντας κέρδη, μετά από τον 7χρονο βίο της, 150.000 δρχ. 

Έτσι στη συνέχεια ο Ευάγγελος Παπαστράτος μαζί με τον αδελφό του Σωτήριο ίδρυσαν την εταιρία *Αφοι Παπαστράτου*. στην οποία και στη συνέχεια προσχώρησαν ως μέτοχοι και τ΄ άλλα μεγαλύτερα αδέλφια τους Ιωάννης και Επαμεινώνδας. Το 1918 μετέφεραν την έδρα της εταιρίας στον Πειραιά και το 1930 συστήθηκε νέα εταιρία «Παπαστράτος ΑΒΕΣ» για τη κατασκευή και εμπορία σιγαρέτων. Ο Ευάγγελος Παπαστράτος παρά  την ακάματη εργασία του στις επιχειρήσεις συμμετείχε επίσης με ενεργό και ουσιαστική δράση άλλοτε ως πρόεδρος άλλοτε ως αντιπρόεδρος ή μέλος σύμβουλος διοίκησης πλείστων κοινωφελών και φιλανθρωπικών ιδρυμάτων καθώς και ιερών ναών. 

Ο Ευάγγελος Παπαστράτος έγραψε το βιβλίο *Η δουλειά και ο κόπος της* που αποτελεί και την αυτοβιογραφία του. Παρέμεινε Πρόεδρος και διευθύνων σύμβουλος της εταιρίας μέχρι το θάνατό του που συνέβη στην Αθήνα το 1974, και τη θέση του ανέλαβε ο ανεψιός του Αναστάσιος Παπαστράτος.

Σημειώνεται ότι τα τσιγάρα των Αδελφών Παπαστράτου, ειδικά ο Άσσος Παπαστράτου, έγιναν πολύ δημοφιλή στην Ελλάδα μέχρι την εισαγωγή ξένων τσιγάρων στις δεκαετίες του '70 και του '80. Η οικογένεια Παπαστράτου έκανε επίσης πολλές δωρεές στην Αθήνα τον Πειραιά και ειδικότερα  στη πόλη του Αγρινίου. 

## Πηγές
* *Νεώτερον Εγκυκλοπαιδικόν Λεξικόν Ηλίου* τ.15ος, σ. 463
* *Πάπυρος Λαρούς Μπριττάνικα* τόμ. 48ος, σ.123

## Εξωτερικοί σύνδεσμοι
* Άρθρο της ηλεκτρονικής εφημερίδας "Νέα Εποχή"

Κατηγορία:Έλληνες βιομήχανοι
Κατηγορία:Έλληνες ευεργέτες
Ευαγγελος
Νομολογία

Με τον όρο **Νομολογία** χαρακτηρίζεται η δικαστική ερμηνεία των Νόμων. Δηλαδή η δια δικαστικών αποφάσεων ερμηνεία και εφαρμογή νόμων. Συνήθως αυτές αποτελούν σύνολο αποφάσεων που λαμβάνουν το όνομα του αρμόδιου δικαστηρίου που τις εκδίδει π.χ. Νομολογία Αρείου Πάγου, Νομολογία Συμβουλίου Επικρατείας.

Η Νομολογία όμως εν προκειμένω δεν αποτελεί άμεση πηγή δικαίου αλλά ούτε και συντελεί στη διαμόρφωση δικαίου αλλά μπορεί να θεωρηθεί ως έμμεση πηγή δικαίου. Έτσι ούτε αυτή καθ'αυτή η νομολογία αλλά ούτε και οι αποφάσεις του Αρείου Πάγου μπορούν να εξομοιωθούν με τους κανόνες δικαίου. Ο κάθε δικαστής είναι ελεύθερος να κρίνει τη νομική λύση των υποβαλλομένων σ΄ αυτόν νομικών διαφορών έστω και αν ακόμα άλλο δικαστήριο (ακόμη και ανώτερο) έχει δώσει σε όμοια περίπτωση διάφορη νομική λύση.

Η Ιουστινιάνεια νομοθεσία και η εξ αυτής απορρέουσα "Βυζαντινή νομοθεσία" είχε διατυπώσει ακριβώς επί της ανεξαρτησίας των δικαστικών αρχών ότι: «*ο νόμος κελεύει μηκέτι τον δικαστήν ακολουθείν ετέρω ψήφω γεγεννημένη, αλλά σκοπείν τι κατά νόμους ακόλουθον και ούτως αποφήνασθαι*».

Παρά ταύτα σήμερα στη πράξη η νομολογία των ανωτέρων δικαστηρίων βεβαίως και δεν παραβλέπεται έστω και αν δεν δεσμεύουν τον κατώτερο δικαστή που κατά κανόνα δεν παρεκκλίνει εκείνης και μάλιστα του Αρείου Πάγου, εκτός και αν συντρέχουν αποδεδειγμένα νεώτερα στοιχεία που είχαν διαφύγει της πρότερης κρίσης. Εξ άλλου η μη συμμόρφωση του κατώτερου δικαστή προς την απόφαση των ανωτέρων (σε όμοια περίπτωση) σε νομική λύση θα συνεπάγονταν μεταρρύθμιση της αποφάσεώς του από το ανώτερο δικαστήριο, που επιβάλλεται έτσι κι αλλιώς για την ομοιομορφία της απονομής δικαίου, απαραίτητου στην ασφάλεια των συναλλαγών αλλά και εγγύηση των προσφευγόντων στο δικαστήριο για επίλυση διαφοράς.

Εξαίρεση στα παραπάνω αποτελεί η νομολογία στο αγγλοσαξωνικό δίκαιο, όπου προηγούμενες δικαστικές αποφάσεις είναι σε μεγάλο βαθμό δεσμευτικές ή καθοδηγητικές για μεταγενέστερες παρόμοιες περιπτώσεις.

* Η νομολογία (ερμηνεία νόμων) δεν θα πρέπει να συγχέεται με την νομοθεσία που αποτελεί σύνολο νόμων.

## Εξωτερικοί σύνδεσμοι
*Κυπριακή Νομολογία
*Νομολογία Ευρωπαϊκής Ένωσης
*Τελευταία άρθρα Νομολογίας

Κατηγορία:Νομική επιστήμη
The Final Countdown

Το **The Final Countdown** είναι μουσικό άλμπουμ του σουηδικού hard-rock συγκροτήματος Europe που κυκλοφόρησε το 1986. Γνωστότερο τραγούδι του δίσκου είναι το ομώνυμο, το οποίο αποτέλεσε τη μεγαλύτερη εμπορική επιτυχία του συγκροτήματος και περιγράφει τα συναισθήματα μιας ομάδας ανθρώπων, τη στιγμή που εγκαταλείπουν την Γη για να μεταναστεύσουν σε άλλους πλανήτες. 

Το τραγούδι *The Final Countdown* (ελλ. *Η Τελική Αντίστροφη Μέτρηση*) εγγράφηκε στο ελληνικό συλλογικό υποσυνείδητο ως τραγούδι αθλητικού θριάμβου το 1987 και παραμένει τέτοιο μέχρι σήμερα. Όντας η μεγαλύτερη επιτυχία της εποχής, παιζόταν συνέχεια στα ημίχρονα των αγώνων του Ευρωμπάσκετ 1987 για να περνά ευχάριστα η ώρα των θεατών. Η Εθνική Ελλάδος πήρε την πρώτη θέση στη διοργάνωση και έγινε η πρώτη ελληνική εθνική ομάδα που κατακτούσε μεγάλο πανευρωπαϊκό τρόπαιο οποιουδήποτε αθλήματος. Έκτοτε το συγκεκριμένο τραγούδι αποτελεί αγαπημένη μουσική συνοδεία των τηλεοπτικών/ραδιοφωνικών ρεπορτάζ, όταν περιγράφουν νίκες των ελληνικών εθνικών ομάδων.

Τα τραγούδια που περιέχονται στο άλμπουμ είναι τα εξής:
# The final countdown 
# Rock the night 
# Carrie
# Danger on the track
# Ninja
# Cherokee
# Time has come
# Heart of stone
# On the loose
# Love chaser

Κατηγορία:Δισκογραφία των Europe
Κατηγορία:Άλμπουμ του 1986
Νίκος Παπαχρήστος

Ο **Νίκος Παπαχρήστος** (Βόλος, 27 Ιανουαρίου 1919 - Αθήνα, 13 Φεβρουαρίου 2005) ήταν Έλληνας ηθοποιός.

## Βιογραφία
Γεννήθηκε στον Βόλο το 1919. Ήταν ο μικρότερος αδερφός του επίσης ηθοποιού Κώστα Παπαχρήστου (Βόλος 1916 - Αθήνα 1995). Το 1936, ξεκίνησε σπουδές τραγουδιού στο Μακεδονικό Ωδείο. Τελειώνοντας το Γυμνάσιο, κατέβηκε στην Αθήνα για να υπηρετήσει τη στρατιωτική του θητεία στο Ναυτικό, αλλά οι εξελίξεις τον "πρόλαβαν". Ο πόλεμος κηρύχτηκε, ο Νίκος έμεινε στην Αθήνα και πήγε -ύστερα από συμβουλή φίλου- για ακρόαση στη Λυρική Σκηνή, όπου και η βαθιά του φωνή εντυπωσίασε τους πάντες και τον προσέλαβαν. Έμεινε στη Λυρική Σκηνή 35 χρόνια, έπαιξε και τραγούδησε σε 56 όπερες, κάνοντας σπουδαία καριέρα. 

Το 1970, ο Γιάννης Δαλιανίδης που τον είχε παρακολουθήσει, τον επέλεξε για ένα ρόλο στην κινηματογραφική ταινία *[[Αυτοί που μίλησαν με τον θάνατο]]* με τη Ζωή Λάσκαρη. Την επόμενη χρόνια, η καριέρα του εκτοξεύτηκε στο σινεμά και την τηλεόραση. Έπαιξε αρχικά στην *[[Υπολοχαγός Νατάσσα|Υπολοχαγό Νατάσα]]* και αμέσως μετά ο Νίκος Φώσκολος τον προσέλαβε, το 1971, για το ρόλο του αντισυνταγματάρχη Τσόκρη στην τηλεοπτική σειρά της ΥΕΝΕΔ που έμελλε να σημειώσει εξαιρετική επιτυχία, τον *[[Άγνωστος Πόλεμος|Άγνωστο πόλεμο]].* Το 1990, πρωταγωνίστησε στον ρόλο του παππού στην παιδική σειρά της ΕΤ1 ''Το καπλάνι της βιτρίνας'' που βασίστηκε στο ομότιτλο μυθιστόρημα της Άλκης Ζέη.  

Πέθανε στις 13 Φεβρουαρίου 2005 σε ηλικία 86 ετών και κηδεύτηκε στο Νεκροταφείο του Ζωγράφου. Ο θάνατός του πέρασε στην αφάνεια.

## Φιλμογραφία

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές

## Εξωτερικοί σύνδεσμοι
* 

Κατηγορία:Ηθοποιοί-επέκταση
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες βαρύτονοι
Αριθμός (γραμματική)

Τα *πτωτικά* μέρη του λόγου, δηλαδή αυτά που κλίνονται απαντώνται συνήθως σε δύο **αριθμούς** :
* Όταν μιλούμε για ένα πράγμα, χρησιμοποιείται *ενικός αριθμός*, (π.χ. ο άνθρωπος, η μηλιά). 
* Όταν μιλούμε για πολλά πράγματα, χρησιμοποιείται *πληθυντικός αριθμός*, (π.χ. οι άνθρωποι, οι μηλιές).

Όταν λέμε ότι *κλίνουμε* ένα μέρος του λόγου, π.χ. ένα ουσιαστικό, εννοούμε ότι παραθέτουμε για κάθε *αριθμό*, (ενικό και πληθυντικό), την μορφή που έχει αυτό το ουσιαστικό σε όλες τις πτώσεις, (Ονομαστική, Γενική, Αιτιατική, Κλητική). 

Στην ελληνική γλώσσα πτωτικά μέρη του λόγου είναι το Άρθρο, το Ουσιαστικό, το Επίθετο, η Αντωνυμία, το Ρήμα και η Μετοχή. Η ελληνική γλώσσα είναι *κλιτή γλώσσα*, ώστε έχει γενικά περισσότερα μέρη του λόγου από άλλες γλώσσες, αν και τα τελευταία χρόνια ο ρόλος των κλίσεων περιορίζεται δραστικά.

Στην αρχαία ελληνική γλώσσα υπήρχε και ο *[[Δυϊκός αριθμός]]*, που αναφερόταν σε ένα ζεύγος πραγμάτων, (π.χ. τὼ ἀνθρώπω, τὼ μηλέα)

Κατηγορία:Γραμματική
Κατηγορία:Συντακτικό
Γουόλτερ Γκρίμσο

Ο **Γουόλτερ Γκρίμσο** (*Walter Grimshaw* 12 Μαρτίου 1832-27 Δεκεμβρίου 1890) ήταν ένας συνθέτης σκακιστικών προβλημάτων του 19ου αιώνα. Το 1854, στο Λονδίνο, νίκησε στον πρώτο διαγωνισμό λύσης σκακιστικών προβλημάτων. Είναι γνωστός επειδή έδωσε το όνομά του στο πασίγνωστο στους προβληματιστές θέμα Γκρίμσο. 

## Σκακιστικά προβλήματα
### Ματ σε 5 (1850)

Δεξιά βλέπουμε ένα πρόβλημά του, ένα ορθόδοξο πολυκίνητο σε 5, (τα λευκά παίζουν πρώτα και πρέπει να κάνουν ματ στα μαύρα μέσα σε πέντε κινήσεις, όσο καλά κι αν αμυνθούν τα μαύρα), που πρωτοδημοσιεύτηκε στο *Illustrated London News* το 1850. Το κλειδί είναι (σε αλγεβρική γραφή):
: 1.Αγ8
:: που απειλεί 2.Βγ5# ή Βδ2#. Για να αμυνθούν, τα μαύρα παίζουν
: 1...Α:γ8
:: τα λευκά παίζουν
: 2.Βζ6
:: απειλώντας 3...γ4#, και τώρα εμφανίζεται η παρεμβολή Γκρίμσο: τα μαύρα μπορούν να αποκόψουν την βασίλισσα από το δ6, παίζοντας 2...Αε6 (ή και 2...Ιε6), αλλά έτσι παρεμβάλλονται στον πύργο που φρουρεί το ε5, επιτρέποντας το 3.Βε5#, οπότε τα μαύρα, για να εξουδετερώσουν την εξέλιξη αυτή, παίζουν
: 2...Πε6
:: αλλά αυτό παρεμβάλλεται στον αξιωματικό που φρουρεί το ζ5, και η συνέχεια είναι
: 3.Βδ4+ Ρ:δ4
: 4.Ιζ5+ Ρδ5
: 5.γ4#

### Ματ σε 3 (1852–1854)

Το πρόβλημα που βλέπουμε δεξιά είναι ένα από τα πιο γνωστά τριάρια του συνθέτη Γκρίμσο, που το υπέβαλε στον διαγωνισμό σύνθεσης που οργάνωσε το *Chess Players Chronicle*, την τριετία 1852–1854. Το κλειδί είναι αρκετά παράδοξο, αφού θυσιάζει ένα δυνατό λευκό κομμάτι (σε αλγεβρική γραφή):
: 1.Πζ1
:: Αυτό έχει δυο απειλές, 2.Ιζ3 (και μετά ο λευκός πύργος θα κάνει ματ από το δ4 ή το ε5), και 2.ζ3+ (και μετά ο λευκός ίππος θα κάνει ματ από το ζ5 ή το η2). Η προφανής άμυνα των μαύρων,
: 1...ε:ζ1=Β
: 2.Ιζ3 Ρ:ζ3 
: 3.Πδ2#
:: δεν είναι ικανοποιητική, αλλά ούτε αν μετά το κλειδί τα μαύρα αμυνθούν με 
: 1...ζ3
:: που δίνει μεν το τετράγωνο διαφυγής ζ4 για τον μαύρο βασιλιά, αλλά τα λευκά επιστρέφουν τον πύργο εκεί που ήταν αρχικά (*switchback*) για να εκμεταλλευτούν την ανοικτή "η"-στήλη
: 2.Πη1 οτιδήποτε
: 3.Πη4#

## Παραπομπές


## Εξωτερικοί σύνδεσμοι
* Σκακιστική παρτίδα του Γκρίμσο, το 1886

Βρετανοί σκακιστές
Κατηγορία:Άγγλοι
Γραμματικό γένος

Στην ελληνική γλώσσα υφίστανται γενικά τρία **γραμματικά γένη**, το *αρσενικό γένος*, το *θηλυκό γένος* και το *ουδέτερο γένος*. (Όταν αναφερόμαστε σε μέρος του λόγου που έχει πάνω από ένα γένος, αναγράφουμε τα γένη με την σειρά αρσενικό - θηλυκό - ουδέτερο).

Τα άρθρα έχουν τρία γένη. Το οριστικό άρθρο είναι ο - η - το. Το αόριστο άρθρο είναι ένας - μία - ένα.

Κάθε ουσιαστικό έχει ένα γένος, π.χ. ο ουρανός, η θάλασσα, το δέντρο. Όταν το ουσιαστικό αναφέρεται σε αρσενικό άνθρωπο, έχει αρσενικό γένος, π.χ. ο ξυλουργός. Όταν το ουσιαστικό αναφέρεται σε θηλυκό άνθρωπο, έχει θηλυκό γένος, π.χ. η δασκάλα. Όταν το ουσιαστικό αναφέρεται σε άνθρωπο χωρίς να είναι σημαντικό το φύλο του ή χαϊδευτικά, μπορεί να είναι ουδέτερο, π.χ. το αγόρι, το κορίτσι, το παιδί, το εγγονάκι.

Υπάρχουν μερικά ουσιαστικά με δύο γένη, που μπορεί να έχουν ίδια σημασία, (π.χ. ο πλάτανος - το πλατάνι), ή διαφορετική σημασία, (π.χ. η σκάφη - το σκάφος).

Για ορισμένα ζώα υπάρχουν ουσιαστικά που καθορίζουν το φύλο τους, π.χ. ο σκύλος, η σκύλα. Όταν το φύλο είναι αδιάφορο, μπορεί να υπάρχει και ουσιαστικό σε ουδέτερο γένος, π.χ. το σκυλί. Για κάποια ζώα υπάρχουν διαφορετικά ουσιαστικά για το αρσενικό και το θηλυκό, χωρίς να είναι απαραίτητα αρσενικού και θηλυκού γένους αντίστοιχα, π.χ. ο τράγος - η γίδα, το κριάρι - η προβατίνα. Για κάποια ζώα υπάρχει μόνο ένα ουσιαστικό κάποιου γένους (λέγεται *επίκοινο* όνομα) και για να προσδιοριστεί το φύλο του ζώου χρησιμοποιείται το επίθετο *αρσενικό* ή *θηλυκό*, π.χ. ο θηλυκός πάνθηρας, η αρσενική καμήλα, το αρσενικό καναρίνι.

Τα επίθετα έχουν μέχρι τρία γένη. Τα γένη μπορεί να έχουν διαφορετικές καταλήξεις, (π.χ. ο καλός - η καλή - το καλό), ή μπορεί το αρσενικό και το θηλυκό να έχουν την ίδια κατάληξη, (π.χ. ο διαυγής - η διαυγής - το διαυγές, επίθετο *τριγενές και δικατάληκτο*).

Οι αντωνυμίες, (π.χ. ο άλλος - η άλλη - το άλλο), και οι μετοχές που κλίνονται, (π.χ. ο θυμωμένος - η θυμωμένη - το θυμωμένο), έχουν γένη όπως τα ονόματα που συνοδεύουν : η άλλη ημέρα, ο θυμωμένος πελάτης.

Κατηγορία:Γραμματική
Σιγκέρου Ουμεμπαγιάσι

Ο **Σιγκέρου Ουμεμπαγιάσι** (, 19 Φεβρουαρίου 1951) είναι Ιάπωνας συνθέτης.

Γεννήθηκε στο Κιτακουγιούσου, στη Φουκουόκα της Ιαπωνίας). Υπήρξε αρχηγός του ιαπωνικού ροκ συγκροτήματος *ΕΧ*, αλλά από το 1985 και μετά, οπότε και διαλύθηκε το συγκρότημα, άρχισε να συνθέτει μουσική για σάουντρακ ταινιών. Μερικά από τα γνωστότερα σάουντρακ που έχει συνθέσει είναι των ταινιών του γνωστού Κινέζου σκηνοθέτη Γουόνγκ Καρ Γουάι (Wong Kar-wai) *[[Ερωτική Επιθυμία|Ερωτική επιθυμία]]* (*In the Mood for Love*) (2001), και *[[2046 (ταινία)|2046]]* (2004). Επίσης έγραψε τη μουσική για την ταινία *Τα ιπτάμενα στιλέτα* (*House of Flying Daggers* (2004), του Ζανγκ Γιμού (Zhang Yimou). To 2004 η μουσική του για την ταινία *[[2046 (ταινία)|2046]]* τιμήθηκε με βραβείο στα *Golden Horse Awards* στην Ταϊβάν και στο Διεθνές Φεστιβάλ Κινηματογράφου στο Χονγκ Κονγκ. 

## Εξωτερικοί σύνδεσμοι
*Επίσημη ιστοσελίδα
*O Σιγκέρου Ουμεμπαγιάσι στο IMDB
*Συνέντευξή του το Φεβ. 2005
*https://web.archive.org/web/20031016214635/http://movies2.nytimes.com/gst/movies/filmography.html?p_id=194236 

## Αναφορές


Κατηγορία:Ιάπωνες συνθέτες μουσικής ταινιών
Ευνάπιος

Ο **Ευνάπιος** (347 - μετά το 414) ήταν Έλληνας σοφιστής και ιστορικός του 4ου αιώνα από τις Σάρδεις της Λυδίας. Ήταν φιλόσοφος της νεοπλατωνικής Περγαμηνής σχολής (που είχε ιδρύσει ο Αιδέσιος) και μαθητής του Χρυσανθίου. Το 362 ο Ευνάπιος ήλθε στην Αθήνα, όπου υπήρξε μαθητής του ρήτορα Προαιρέσιου, ενώ συνάμα μυήθηκε στα Ελευσίνια Μυστήρια. Το 366 επανήλθε στη πατρίδα του και επιδόθηκε στο ιστορικό και φιλοσοφικό συγγραφικό του έργο καθώς και στην ιατρική. Το έργο του με τον τίτλο "Ευπόριστα" πρόσφερε στον φίλο του ιατρό Ορειβάσιο. Υπήρξε πιστός της αρχαίας θρησκείας, διακηρύσσοντας την εμμονή του ως "Έλληνες την θρησκείαν" ή "θεούς θεραπεύοντες κατά αρχαίον τρόπον". Θαύμαζε τον Αυτοκράτορα Ιουλιανό και κατέκρινε τον Μέγα Κωνσταντίνο. 

Το ιστορικό του έργο φέρεται υπό τον τίτλο "*Ιστορικά υπομνήματα*", "*Καθολικά της Ιστορίας*", "*Διεξοδικά της Ιστορίας*", ενώ ο τίτλος "*Ιστορία της μετά Δέξιππον νέα έκδοσις*" μαρτυρά ότι εκδόθηκε 2η φορά. Στην ιστορική του αφήγηση που αφορά την περίοδο από τον θάνατο του Κλαύδιου Β΄ μέχρι της Πουλχερίας, δεν διαφαίνεται πολιτική άποψη. Ο ίδιος αναφέρει επί τούτου: "*Τα πραχθέντα ότι μάλιστα δίχα τινός πάθους εις το αληθές αναφέροντα γράφειν*" (=γράφω τα πραχθέντα χωρίς κανένα πάθος, έχοντας οδηγό την αλήθεια). 

Το 396 έγραψε το σχεδόν ολόκληρο διασωθέν σύγγραμμα "*Βίοι Φιλοσόφων και Σοφιστών*", όπου περιλαμβάνονται οι βίοι των σοφιστών Πλωτίνου, Πορφυρίου, Ιάμβλιχου, Ιμέριου, Προαιρεσίου, Χρυσανθίου κ.λπ. στηριζόμενος και σε συγγράμματα προγενεστέρων. Τυγχάνει οπαδός του Νεοπλατωνισμού, αλλά φέρεται να κλείνει και προς τη κυνική φιλοσοφία, εξυμνώντας ως προσομοιάζοντα με τον φιλόσοφο την πήραν και το τριβώνιο. Στις περί ανθρώπου αντιλήψεις φαίνεται να ταλαντεύεται μεταξύ *δαίμονα*, *τύχης* και *πρόνοιας*. Αν και ότι ο ίδιος πιστεύει πως αντιπροσωπεύει τον "αρχαίο τρόπο" και την "ευγαίνουσα μούσαν", το ύφος του φέρει τα γνωρίσματα της εξεζητημένης υπερβολής, καθώς επίσης και να τελεί υπό την επίδραση του Φιλόστρατου.

Τα διασωθέντα εκ των ιστορικών του έργων αποσπάσματα εξέδωσε ο Ντιντόρφ στη συλλογή: "Historici graeci minores", τους δε Βίους των Σοφιστών ο Μπουασονάντ.

## Παραπομπές


## Εξωτερικοί σύνδεσμοι
* Βίοι Φιλοσόφων καὶ Σοφιστῶν (ελληνικά)
* English translation of the ''Lives of the Philosophers and Sophists'' from the Tertullian Project. (αγγλικά)
* Greek Opera Omnia by Migne Patrologia Graeca with Analytical Indexes (αγγλικά)

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιστορικοί
Κατηγορία:Βυζαντινοί του 5ου αιώνα
Σκόντα

Με την ονομασία Škoda (Σκόντα) είναι γνωστές δύο εταιρείες και μια ποδοσφαιρική ομάδα:

* Η Škoda Auto, μια αυτοκινητοβιομηχανία της Τσεχίας
* Η Škoda Works, μια άλλη εταιρεία της Τσεχίας, πρώην μητρική της Škoda Auto.
* Η Σκόντα Ξάνθη ποδοσφαιρική ομάδα.
Λόνγκμπριτζ

Το **Λόνγκμπριτζ** *(Longbridge)* είναι μια περιοχή στο Μπέρμιγχαμ, Μεγάλη Βρετανία. Εδώ και περίπου 100 χρόνια, η περιοχή ήταν σε μεγάλο βαθμό κατειλημμένη από το εργοστάσιο παραγωγής αυτοκινήτων, που παρήγαγε οχήματα της μάρκας Austin και MG Rover. Το εργοστάσιο έχει σταματήσει τη λειτουργία του από τον Απρίλιο 2005, όταν η εταιρεία ετέθη σε καθεστώς διαχείρισης. Ο καινούριος ιδιοκτήτης της MG Rover, η εταιρεία Nanjing Automobile Group, είχε δεσμευθεί για την επανέναρξη της παραγωγής στο τεράστιο εργοστάσιο μέχρι το 2007.

Στα νοτιοδυτικά της περιοχής βρίσκονται οι Λόφοι Lickey, ένα αγαπημένο σημείο αναψυχής για τους κατοίκους του Μπέρμιγχαμ. Στα νοτιο-ανατολικά η σιδηροδρομική γραμμή από το χωριό Barnt Green διαχωρίζει το Λόνγκμπριτζ από τις λίμνες Μπίτελ (Bittell Reservoirs). 

## Εξωτερικοί σύνδεσμοι

* Σελίδα του Δημοτικού Συμβουλίου Μπέρμιγχαμ για την κρίση στο Λόνγκμπριτζ
* Σελίδα του Δημοτικού Συμβουλίου του Μπέρμιγχαμ για το εκλογικό διαμέρισμα του Λόνγκμπριτζ .

Κατηγορία:Γεωγραφία του Ηνωμένου Βασιλείου
Ευκτήμων

Με το όνομα **Ευκτήμων** φέρονται από την αρχαιότητα οι:

* Ευκτήμων ο Αθηναίος: Αρχαίος Έλληνας - Αθηναίος, αστρονόμος, μετεωρολόγος και γεωγράφος,
* Ευκτήμων ο στρατηγός: Αρχαίος Αθηναίος στρατηγός και Άρχοντας της Αθήνας,
* Ευκτήμων ο ρήτορας: Αρχαίος Αθηναίος ρήτορας και
* Ευκτήμων (σελήνη): Σεληνιακός κρατήρας (ονομασμένος προς τιμήν του αστρονόμου).

Κατηγορία:Αποσαφηνίσεις ονομάτων
Ευκτήμων (σελήνη)

Στη σεληνογραφία με το όνομα **Ευκτήμων** αναφέρεται σεληνιακός κρατήρας διαμέτρου 62 χιλιομέτρων, που βρίσκεται πολύ κοντά στο βόρειο χείλος της Σελήνης, στη βορειοδυτική πλευρά του κρατήρα Μπαγιώ (*Baillaud*). Η ονομασία αυτή δόθηκε στον κρατήρα προς τιμή του μεγάλου Έλληνα αστρονόμου της αρχαιότητας Ευκτήμονος.

Ευκτημω
Ευκτήμων ο Αθηναίος

Ο **Ευκτήμων ο Αθηναίος** ήταν αρχαίος Έλληνας αστρονόμος, μετεωρολόγος και γεωγράφος της κλασικής εποχής (5ος αιώνας π.Χ.). Υπήρξε μαθητής του Μέτωνος με τον οποίο και συνεργάσθηκε στενά μαζί του. Ήταν Αθηναίος στη καταγωγή, εξ ου το παρωνύμιο, πλην όμως έζησε επί μακρόν στην Αμφίπολη, στη Μακεδονία.

## Γενικά
Ο Ευκτήμων αναφέρεται τόσο από τον Βιτρούβιο όσο και από τον Πτολεμαίο. Από κοινού με τον Μέτωνα πραγματοποίησε μία σειρά παρατηρήσεων των ηλιοστασίων προκειμένου να υπολογισθεί με μεγαλύτερη ακρίβεια η διάρκεια του τροπικού έτους. Επίσης μαζί με τον Μέτωνα καθόρισε τις σχέσεις του ηλιακού και σεληνιακού έτους. Ο Γεμίνος ο Ρόδιος και ο Πτολεμαίος αναφέρουν εργασίες του Ευκτήμονος που περιλαμβάνονταν στο σύγγραμμά του με τον τίτλο "Παράπηγμα", ως πηγή σχετικά με την ανατολή και τη δύση των απλανών αστέρων. Επίσης και ο Θεόφραστος έχει κάνει αναφορά περιλαμβάνοντας αποσπάσματα από το έργο του Ευκτήμονος. Ο Ευκτήμων πέθανε περί το έτος 432 π.Χ..

## Έργο
Δύο σπουδαία συγγράμματα φέρονται να συνέγραψε ο Ευκτήμων ο Αθηναίος υπό τους τίτλους:
# το «**Παράπηγμα**» που αφορά αστρονομικές παρατηρήσεις πρωινών και εσπερινών εμφανίσεων των αστέρων και
# ο «**[[Περίπλους της έσω θαλάσσης]]**», που αφορά γεωγραφικές παρατηρήσεις και περιγραφές της Μεσογείου.

## Σημείωση
Ο κρατήρας **[[Ευκτήμων (σελήνη)|Ευκτήμων]]** στο βόρειο ημισφαίριο της Σελήνης πήρε το όνομά του προς τιμή του αρχαίου αυτού αστρονόμου.

## Πηγές
* «Νεώτερον Εγκυκλοπαιδικόν Λεξικόν Ηλίου» τομ. 7ος, σελ. 436.
* Κ. Γεωργακόπουλος "Αρχαίοι Έλληνες Θετικοί Επιστήμονες" Εκδ. Γεωργιάδης - Αθήναι 1995 σελ. 192-3.

## Εκδόσεις
## Εξωτερικοί σύνδεσμοι
* Ο Ευκτήμων στο ''Imago Mundi'' (στα γαλλικά) 
* The Ancient Library
* Ελληνική Αστρονομία 

Ευκτη
Ευκτη
Κατηγορία:Αρχαίοι Έλληνες μετεωρολόγοι
Κατηγορία:Αρχαίοι Έλληνες γεωγράφοι
Όταν λείπει η γάτα!

Το ***Όταν λείπει η γάτα!*** είναι ελληνική κωμική ταινία του 1962, σε σκηνοθεσία Αλέκου Σακελλάριου και σενάριο του ιδίου και του Χρήστου Γιαννακόπουλου.
Πρόκειται για μια κωμωδία παρεξηγήσεων, με πρωταγωνιστές τους: Βασίλη Αυλωνίτη, Ρένα Βλαχοπούλου και Νίκη Λινάρδου.

## Πλοκή
Ο εφοπλιστής Ζέμπερης αποφασίζει να φύγει για μικρή κρουαζιέρα με την οικογένειά του. Το υπηρετικό προσωπικό που μένει στο σπίτι, δηλαδή η Μαριγώ η μαγείρισσα, η Έλλη η καμαριέρα και ο Λουκάς ο σοφέρ, βρίσκουν ευκαιρία να ζήσουν μια πολυτελή βραδιά κάνοντας μια έξοδο στα μπουζούκια. Εκεί, γνωρίζουν έναν πλούσιο θαμώνα, ο οποίος γοητεύεται από την Έλλη και, νομίζοντας πως είναι η κόρη του εφοπλιστή Ζέμπερη, υποδύεται τον τραγουδιστή στο ίδιο κέντρο, με στόχο να τη γοητεύσει. Στο μεταξύ, ο πραγματικός τραγουδιστής είναι συμπτωματικά στο κρουαζιερόπλοιο με το οποίο ταξιδεύει η οικογένεια Ζέμπερη και ερωτεύεται την αληθινή κόρη του εφοπλιστή.

## Διανομή ρόλων
* Βασίλης Αυλωνίτης - Λουκάς**'
* [[Ρένα Βλαχοπούλου]] - Μαριγώ**'
* Νίκος Ρίζος - Μπάμπης
* Φλωρέττα Ζάννα - Άννα Ζέμπερη**'
* [[Ανδρέας Ντούζος]] - Άγγελος Φλωράς**'
* Νίκη Λινάρδου - Έλλη**'
* [[Γιάννης Βογιατζής (τραγουδιστής)|Γιάννης Βογιατζής]] - Τέλης Στεφανής**'
* Γιώργος Γαβριηλίδης - κύριος Ζέμπερης**'
* [[Μαρίκα Κρεβατά]] - κυρία Ζέμπερη**'
* Σταύρος Παράβας - μουσικός
* Σωκράτης Κορρές - μουσικός
* Δημήτρης Βορρές - μουσικός
* Γιώργος Ξύδης - υπάλληλος νυχτερινού κέντρου

## Παραγωγή και απήχηση
Η ταινία έκανε επιτυχία με το τραγούδι "Ας πάει και το παλιάμπελο" (των Γιώργου Μουζάκη, Αλέκου Σακελλάριου, Χρήστου Γιαννακόπουλου), ερμηνευμένο από τη Ρένα Βλαχοπούλου.  Επίσης, εμφανίζονται οι αδελφές Μπρόγιερ για πρώτη φορά σε κινηματογραφική ταινία. 

Η πρεμιέρα της ταινίας πραγματοποιήθηκε στις 19 Μαρτίου 1962. Κόβοντας 31.133 εισιτήρια, κατατάχθηκε στην 22η θέση ανάμεσα σε 68 ελληνικές ταινίες της ίδιας σεζόν.  Κυκλοφόρησε και με τη μορφή DVD στις 30 Ιανουαρίου 2003. 

## Παραπομπές


## Εξωτερικοί σύνδεσμοι
* ''Όταν λείπει η γάτα'' στην Ταινιοθήκη της Ελλάδος
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1962
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες με μουσική σύνθεση Γιώργου Μουζάκη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές ασπρόμαυρες ταινίες
ΕΜΔΥΔΑΣ

Η **Πανελλήνια Ομοσπονδία Ενώσεων Μηχανικών Δημοσίων Υπαλλήλων Διπλωματούχων Ανωτάτων Σχολών** (ΠΟ ΕΜΔΥΔΑΣ) είναι δευτεροβάθμιο συνδικαλιστικό όργανο 8.155 Διπλωματούχων Μηχανικών του Δημοσίου που είναι απόφοιτοι Ανωτάτων Σχολών. Συγκροτείται από 19 πρωτοβάθμιες συνδικαλιστικές οργανώσεις με δυναμικότητα 10.800 περίπου Διπλωματούχους Μηχανικούς (το έτος 2006). Δεν είναι μέλος της ΑΔΕΔΥ, αλλά ούτε και κάποιας άλλης τριτοβάθμιας συνδικαλιστικής οργάνωσης. Ιδρύθηκε το 1947 και εκδίδει το τριμηνιαίο περιοδικό *ΑΡΜΟΣ*.

## Σκοποί της Ομοσπονδίας
Βάσει καταστατικού, η σκοποί της Ομοσπονδίας είναι οι εξής :

## Όργανα της Ομοσπονδίας
# Το Πανελλαδικό Συνέδριο των αντιπροσώπων (Γενική Συνέλευση των συλλόγων-μελών της), που αποτελεί το κυρίαρχο και αποφασιστικό όργανο. (διοργανώνεται κάθε χρόνο)
# Το 15μελές Διοικητικό Συμβούλιο (εκλέγεται κάθε τρία χρόνια με μυστική ψηφοφορία από το Συνέδριο)
# Το Γενικό Συμβούλιο (αποτελείται από το 15μελές Διοικητικό Συμβούλιο και τα τριμελή Προεδρεία -Πρόεδρο, Αντιπρόεδρο, Γενικό Γραμματέα- των συλλόγων-μελών της Ομοσπονδίας)
# Η 5μελής Εξελεγκτική Επιτροπή (ασκεί έλεγχο και εποπτεία των οικονομικών της Ομοσπονδίας)

## Σημαντικές ημερομηνίες
* 1947 Ίδρυση της ΕΜΔΥΔΑΣ
* 1948 Εκλέγεται πρόεδρος της ΑΔΕΔΥ μέλος της ΕΜΔΥΔΑΣ
* Μετά το 1985 και το ενιαίο μισθολόγιο η ΕΜΔΥΔΑΣ ουσιαστικά δεν ανήκει στην ΑΔΕΔΥ. Τυπικά συμμετέχει μέσω της ΠΟΤΕΔΥ μέχρι το 1990
* Μετά το 1990 και τη διάλυση της ΠΟΤΕΔΥ δεν ανήκει ούτε τυπικά στην ΑΔΕΔΥ
* 1993 Θεσμοθετείται η χορήγηση του 6 τοις χιλίοις
* 1996 Θεσμοθετείται η χορήγηση του 7 τοις χιλίοις
* 1998 1ο Ιδρυτικό συνέδριο της Πανελλήνιας Ομοσπονδίας (δευτεροβάθμιας) ΕΜΔΥΔΑΣ
* 2002 Υπογραφή Ειδικής Συλλογικής Συμφωνίας και Ειδικής Συλλογικής Σύμβασης Εργασίας
* Οκτώβριος 2004 Εκδίδεται το 1ο τεύχος του *ΑΡΜΟΥ*"
* 9-11 Ιουνίου 2005 διοργανώνεται το 1ο Πανευρωπαϊκό Συνέδριο της ΕΜΔΥΔΑΣ στην Αθήνα
* 2011 Με το Ν.4024/2011 καταργούνται τα διακριτά επιδόματα 6 και 7 τοις χιλίοις
* 2016 Με το Ν.4354/16 θεσμοθετείται εκ νέου πόρος για τα μέλη των 19 Α' βάθμιων Ενώσεων της ΠΟ ΕΜΔΥΔΑΣ
* 2019 Οι 19 Α' βάθμιες Ενώσεις αριθμούν περίπου 8000 μέλη, μετά το σταμάτημα των προσλήψεων του 2011

## Εξωτερικοί σύνδεσμοι
* ΕΜΔΥΔΑΣ
* Σελίδες πρωτοβάθμιων ενώσεων ΕΜΔΥΔΑΣ Αττικής, ΕΜΔΥΔΑΣ Κεντρικής Μακεδονίας

## Παραπομπές


Κατηγορία:Συνδικαλιστικές οργανώσεις στην Ελλάδα
Ανθρωπολογική Εταιρεία Ελλάδος

Η **Ανθρωπολογική Εταιρεία Ελλάδος**(ΑΕΕ) είναι ένας μη κερδοσκοπικός επιστημονικός φορέας (ΝΠΙΔ) που ιδρύθηκε το 1971 μετά από τη διάλυση της Ελληνικής Ανθρωπολογικής Εταιρείας με πρωτοβουλία τού Δρα Άρη Πουλιανού, σε μία δύσκολη εποχή για την επιστημονική έρευνα στην Ελλάδα. Η Ελληνική Ανθρωπολογική Εταιρεία ανασυστάθηκε το 1976 και από τότε μεταξύ των δύο εταιρειών υπάρχει μια συνεχής αντιδικία. 

Οι βασικοί καταστατικοί σκοποί της ΑΕΕ είναι η εν γένει προαγωγή των ανθρωπολογικών επιστημών και η προστασία τής πολιτισμικής κληρονομιάς. Οι σκοποί αυτοί ανάγονται στο συντονισμό των προσπαθειών κάθε ενδιαφερομένου και τη συγκέντρωση δεδομένων πάνω στους κλάδους της εθνογένεσης, εθνολογίας, λαογραφίας, γλωσσολογίας, κοινωνιολογίας, γενετικής, ανθρωπολογίας των σύγχρονων πληθυσμών, παλαιοανθρωπολογίας, αρχαιολογίας,  καθώς και κάθε άλλης συναφούς επιστήμης, όπως αρχαιομετρίας, παλαιοντολογίας, γεωλογίας, στατιστικής, φιλοσοφίας κ.ά.

Στις δραστηριότητές της συγκαταλέγονται επίσης: η οργάνωση διαλέξεων και διεθνών συνεδρίων (3 μέχρι στιγμής), η συμμετοχή σε διεθνή συνέδρια (πάνω από 40), η ανταλλαγή γνώσεων, η ανάπτυξη στενότερων διεθνών σχέσεων και συνεργασίας με ανάλογους επιστημονικούς φορείς. Η Εταιρεία διατελεί μέλος της Διεθνούς Ένωσης Ανθρωπολογικών και Εθνολογικών Επιστημών και ιδρυτικό μέλος τής Ευρωπαϊκής Ανθρωπολογικής Εταιρείας.

Οι έρευνες της ΑΕΕ ξεκίνησαν με τη μελέτη της προέλευσης των Ελλήνων. Η θέση της ΑΕΕ είναι ότι η προσπάθεια για επιστημονική τεκμηρίωση της αυτόχθονης καταγωγής, πέρα από το γεγονός ότι ως δεδομένο ενδιαφέρει κάθε σύγχρονο άνθρωπο, αποτελεί επίσης ένα από τα σημαντικότερα επιχειρήματα κατά του ρατσισμού. Υποστηρίζεται ότι ο αξιοθαύμαστος πολιτισμός του Χρυσού Αιώνα δεν οφειλόταν σε κανένα είδος φυλετικής ανωτερότητας, αλλά σε κοινωνική προσαρμογή στις ιδιαίτερες περιβαλλοντικές συνθήκες της περιοχής. Οι μελέτες της ΑΕΕ επεκτείνονται στην εμφάνιση και γενικότερα την εξέλιξη των ανθρώπων στην Ελλάδα, σε συνδυασμό με τα ευρήματα που ανακαλύπτονται σε κάθε γωνιά της γης. Προεξέχουσα θέση κατέχουν οι ανασκαφές του σπηλαίου Πετραλώνων Χαλκιδικής, όπου, σύμφωνα με τις ανακοινώσεις των ερευνητών της ΑΕΕ, βρέθηκαν στοιχεία των αρχαιότερων μέχρι στιγμής ευρωπαίων Αρχανθρώπων, καθώς και των προγόνων τους που ιχνηλατούνται από τους αμμόλοφους του Περδίκκα Πτολεμαΐδας έως τις νεροφαγιές της Τρίγλιας Χαλκιδικής. 

## Εξωτερικοί σύνδεσμοι
Δικτυακός τόπος ΑΕΕ

Κατηγορία:Ανθρωπολογία
Μαξ Μπροντ

Ο **Μαξ Μπροντ** (*Max Brod*, 27 Μαΐου 1884 - 20 Δεκεμβρίου 1968) ήταν εβραϊκής καταγωγής, γερμανόφωνος λογοτέχνης και κριτικός, γνωστός – πέρα από το συγγραφικό του έργο – για την στενή φιλία του με τον Φραντς Κάφκα και τη συνεισφορά του στις μεταθανάτιες εκδόσεις των μυθιστορημάτων του.

## Βιογραφία
Ο Μπροντ γεννήθηκε το 1884, στη σημερινή Τσεχία, που αποτελούσε την εποχή εκείνη μέρος της Αυστροουγγρικής Αυτοκρατορίας. Σπούδασε στο Γερμανικό Πανεπιστήμιο *Φερνδινάνδος Κάρολος* της Πράγας από όπου αποφοίτησε το 1907. Εκεί γνώρισε τον Φραντς Κάφκα, στις 23 Οκτωβρίου του 1902, με τον οποίο συνδέθηκε με στενή φιλία. Μετά την ολοκλήρωση των σπουδών του, εργάστηκε για ένα διάστημα ως κυβερνητικός υπάλληλος και κριτικός. Υπήρξε επίσης ενεργός στο κίνημα του Σιωνισμού. Ο Μπροντ αναδείχθηκε σύντομα σε επιτυχημένο συγγραφέα και το πρώτο του μυθιστόρημα, *Schloß Nornepygge*, δημοσιευμένο το 1908, χαιρετίστηκε ως ένα εξαιρετικό δείγμα εξπρεσιονισμού, μεταξύ των λογοτεχνικών κύκλων του Βερολίνου. Ανάμεσα στα πιο γνωστά έργα του ανήκει το ιστορικό μυθιστόρημα *Tycho Brahes Weg zu Gott* (1916). 

Το 1921, ο Κάφκα παρέδωσε ένα σημείωμα στον Μπροντ, μέσα από το οποίο, του ζητούσε να αναλάβει την καταστροφή όλων των χειρογράφων του, αμέσως μετά το θάνατό του. Ο Μπροντ δεν ικανοποίησε το αίτημα του και ανέλαβε την πρωτοβουλία να εκδώσει τα ημιτελή μυθιστορήματά του Κάφκα, *Ο Πύργος*, *[[Η δίκη (Φραντς Κάφκα)|Η Δίκη]]* και *Αμερική*. Φρόντισε επίσης για την έκδοση των ημερολογίων και της αλληλογραφίας του Κάφκα, ενώ το 1937, ολοκλήρωσε την πρώτη βιογραφία του, *Franz Kafka, eine Biographie*. 

Το 1939, εγκαταστάθηκε στην Παλαιστίνη, όπου έζησε μέχρι το τέλος της ζωής του, συνεχίζοντας να γράφει, κυρίως για το Θέατρο Χαμπίμα (μετέπειτα Εθνικό Θέατρο του Ισραήλ). Στο βιβλίο του *Ο* *κύκλος της Πράγας* (1966) εισήγαγε τον όρο *[[Κύκλος της Πράγας]]* για τη λογοτεχνική ομάδα στην οποία συμμετείχε στις αρχές του αιώνα.

Πέθανε στις 20 Δεκεμβρίου του 1968, στο Τελ Αβίβ.

## Έργογραφία
* *Schloß Nornepygge* (1908)
* *Weiberwirtschaft* (1913)
* *Über die Schönheit häßlicher Bilder* (1913)
* *Die Höhe des Gefühls* (1913)
* *Anschauung und Begriff* (1913)
* *Tycho Brahes Weg zu Gott* (1916) 
**Heidentum, Christentum und Judentum* (1922)
**Reubeni, Fürst der Juden* (1925) 
* *Zauberreich der Liebe* (1930)
**Biografie von Heinrich Heine* (1934)
* *Die Frau, die nicht enttäuscht* (1934)
* *Novellen aus Böhmen* (1936)
**Rassentheorie und Judentum* (1936)
**Franz Kafka, eine Biographie* (1937)
**Franz Kafkas Glauben und Lehre* (1948) 
**Verzweiflung und Erlösung im Werke Franz Kafkas* (1959)
* *Beispiel einer Deutsch-Jüdischen Symbiose* (1961)
* *Beinahe ein Vorzugsschüler*
* *Die Frau, nach der man sich sehnt* 
* *Annerl*
* *Rebellische Herzen* 
* *Die verkaufte Braut* 

## Παραπομπές


## Εξωτερικοί σύνδεσμοι
* 

Κατηγορία:Εβραίοι λογοτέχνες
Κατηγορία:Ισραηλινοί συγγραφείς
Κατηγορία:Τσέχοι μυθιστοριογράφοι
Κατηγορία:Αυστριακοί δημοσιογράφοι
Κατηγορία:Αυστριακοί βιογράφοι
Κατηγορία:Αυστριακοί μεταφραστές
Κατηγορία:Αυστριακοί συνθέτες κλασικής μουσικής
Κατηγορία:Γερμανόφωνοι λογοτέχνες της Πράγας
Κατηγορία:Εξπρεσιονιστές συγγραφείς
Άρθρο (γραμματική)

**Άρθρο** είναι η μικρή λέξη που μπαίνει μπροστά από τα ονόματα (π.χ. **ο** αετός, **η** Ειρήνη, **τα** ψηλά βουνά).

## Διάκριση
Το άρθρο διακρίνεται σε οριστικό και αόριστο.
### Οριστικό άρθρο
Το οριστικό άρθρο (ο - η - το) χρησιμοποιείται σε αναφορά συγκεκριμένου προσώπου, ζώου, αντικειμένου ή έννοιας (π.χ. *Ήρθε ο πατέρας μου, γέμισε από κόσμο η πλατεία*). Το οριστικό άρθρο έχει τρία γένη (αρσενικό, θηλυκό, ουδέτερο), δύο αριθμούς (ενικό και πληθυντικό) και κλίνεται.

### Αόριστο άρθρο
Το αόριστο άρθρο (ένας - μία - ένα) χρησιμοποιείται σε αναφορά μη συγκεκριμένου προσώπου, ζώου, αντικειμένου ή έννοιας (π.χ. *Ένα ποτάμι ομορφαίνει την πόλη*). Το αόριστο άρθρο σε αντίθεση με το οριστικό δεν έχει πληθυντικό (π.χ. *Πουλάκια ακούγονταν να κελαηδούν*, ή *Πέρασε βουνά και λαγκάδια*).

Όταν το αόριστο άρθρο χρησιμοποιείται με αριθμητική έμφαση τότε χαρακτηρίζεται ως αριθμητικό. (π.χ. *Ένας εργάτης έσκαψε όλο το χαντάκι*, *Πήρε μία πορτοκαλάδα, Βρήκε ένα μόνο εισιτήριο β΄ θέσης*).

## Παραπομπές

Κατηγορία:Μέρη του λόγου
Αρθρο
Αρθρο
ΑΕΕ

Το αρκτικόλεξο **ΑΕΕ** μπορεί να αναφέρεται σε οποιοδήποτε από τα παρακάτω.

*Αιμορραγικό Εγκεφαλικό Επεισόδιο
*Ακαθάριστο Εθνικό Εισόδημα
*Ανθρωπολογική Εταιρεία Ελλάδος
*Ανώνυμη Εμπορική Εταιρεία
Ευκτήμων ο στρατηγός

Ο **Ευκτήμων** ο στρατηγός, προς διάκριση του ομώνυμου ρήτορα ήταν αρχαίος Αθηναίος στρατηγός που έδρασε στη περίοδο του Πελοποννησιακού πολέμου. 
Κατά τη διάρκεια δε του πολέμου αυτού σε κάποιο μεσοστάδιο υπήρξε και επώνυμος άρχων των Αθηνών το 413 π.Χ.. 
Αναφορά στον Ευκτήμονα γίνεται στο Χρονικό της Πάρου, στο θραύσμα που φυλάσσεται στην Οξφόρδη, με την ένδειξη 62.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.7ος, σελ.436.
*(Αναφορά στο Πάριο μάρμαρο)

Κατηγορία:Αρχαίοι Έλληνες στρατηγοί
Κατηγορία:Επώνυμοι άρχοντες
Οικουμενική Διακήρυξη των Γλωσσικών Δικαιωμάτων

Η **Οικουμενική Διακήρυξη των Γλωσσικών Δικαιωμάτων** (αγγλ. *Universal Declaration of Linguistic Rights*) διατυπώθηκε στη Βαρκελώνη (6-8/6/96) από τη διεθνή διάσκεψη 66 μη κυβερνητικών οργανώσεων, με πρωτοβουλία της International ΡΕΝ, και υπογράφηκε από την UNESCO, τα Pen Clubs και πολλές μη κυβερνητικές οργανώσεις. Στόχος της είναι η προστασία των γλωσσικών δικαιωμάτων.

## Δείτε επίσης
* Ευρωπαϊκός χάρτης των περιφερειακών ή μειονοτικών γλωσσών

## Εξωτερικοί δεσμοί
* το κείμενο της διακηρύξεως στα αγγλικά
* Universal Declaration of Linguistic Rights (κεντρική σελίδα, αγγλικά)

Κατηγορία:Κοινωνιογλωσσολογία
Κατηγορία:Διεθνείς συνθήκες
Εξολοθρευτής Άγγελος

Ο ***Εξολοθρευτής άγγελος*** ( ισπανικά: ***El ángel exterminador***) είναι ο τίτλος κινηματογραφικής ταινίας, σε σκηνοθεσία του Λουίς Μπουνιουέλ, παραγωγής του 1962. Αποτέλεσε τη δεύτερη συνεργασία του Μπουνιουέλ με τον παραγωγό Γκουστάβο Αλατρίστε και την ηθοποιό Σίλβια Πινάλ, που διαδέχτηκε την επιτυχία της *[[Βιριδιάνα]]* (1961) και προηγήθηκε του *[[Σίμων της ερήμου]]* (1965). Ανήκει στις ταινίες που ο Λουίς Μπουνιουέλ σκηνοθέτησε στο Μεξικό, αν και σύμφωνα με τον ίδιο, επιθυμούσε να γυριστεί στο Παρίσι ή το Λονδίνο, με Ευρωπαίους ηθοποιούς. Τιμήθηκε με το Βραβείο Κριτικών FIPRESCI, στο Φεστιβάλ των Καννών του 1962.  

## Υπόθεση
Η ταινία περιγράφει το δείπνο μίας παρέας αριστοκρατών σε κάποιο σπίτι. Μετά το δείπνο, οι καλεσμένοι μεταφέρονται στο σαλόνι από το οποίο, για κάποιον ανεξήγητο λόγο, είναι αδύνατο να εξέλθουν. Ο εγκλεισμός τους, στο διάστημα των επόμενων ημερών, οδηγεί στην απώλεια της αξιοπρέπειάς τους και την υποταγή στα ένστικτά τους. 

Το κυρίως θέμα της αδυναμίας εκπλήρωσης μίας επιθυμίας, αναδεικνύεται συχνά στις ταινίες του Μπουνιουέλ, όπως στη *[[Χρυσή Εποχή (ταινία)|Χρυσή Εποχή]]* ή στο *[[Το Σκοτεινό Αντικείμενο του Πόθου|Σκοτεινό αντικείμενο του πόθου]]*. 

## Σημειώσεις


## Εξωτερικοί σύνδεσμοι
*  Παρουσίαση της ταινίας στην εφημερίδα ''The New York Times''
*

Κατηγορία:Ταινίες του 1962
Κατηγορία:Μεξικάνικες ταινίες
Κατηγορία:Ταινίες φαντασίας
Κατηγορία:Σουρεαλιστικές ταινίες
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Ισπανόφωνες ταινίες
Ευθυκαρτίδης

Ο **Ευθυκαρτίδης** ήταν αρχαίος Έλληνας γλύπτης από τη Νάξο που έζησε τον 7ο π.Χ. αιώνα.

Φιλοτέχνησε άγαλμα του Απόλλωνα. Η ενεπίγραφη βάση του αγάλματος αυτού, που φέρει το όνομα του καλλιτέχνη (Ευθυκαρτίδη), βρέθηκε στη Δήλο κατά τις ανασκαφές που έκανε εκεί η Γαλλική Αρχαιολογική Σχολή.

Σημειώνεται ότι είναι πιθανόν λόγω λάθους το όνομα να έχει υποστεί αναγραμματισμό και το ορθό να ήταν *Ευθυκρατίδης*.

Κατηγορία:Αρχαίοι Έλληνες γλύπτες
Η κρυφή γοητεία της μπουρζουαζίας

***Η κρυφή γοητεία της μπουρζουαζίας*** (πρωτότυπος τίτλος:*Le charme discret de la bourgeoisie*) είναι ο τίτλος κινηματογραφικής υπερρεαλιστικής ταινίας, σε σκηνοθεσία του Λουίς Μπουνιουέλ, παραγωγή του 1972. Ανήκει στην τελευταία δημιουργική περίοδο του Μπουνιουέλ, κατά την οποία ολοκλήρωσε αρκετές γαλλόφωνες ταινίες στη Γαλλία. Το 1973, απέσπασε το Βραβείο Όσκαρ καλύτερης ξενόγλωσσης ταινίας, καθώς και το βραβείο καλύτερης ταινίας της Γαλλικής Ένωσης Κριτικών (βραβείο Μελιέ). 

## Πλοκή
Η υπόθεση της ταινίας περιλαμβάνει μία σειρά από επεισόδια, τα οποία περιγράφουν την αδυναμία μίας παρέας αστών να ολοκληρώσουν ένα γεύμα, εξαιτίας αναπάντεχων και παράδοξων εμποδίων.

## Παραπομπές


## Βιβλιογραφία
**Luis Buñuel's The Discreet Charm of the Bourgeoisie*, ed. Masha Kinder, Cambridge University Press, 1999. ISBN 0521568315
## Εξωτερικοί σύνδεσμοι
*
* ''The Discreet Charm of Luis Buñuel'' - Απόσπασμα άρθρου του Carlos Fuentes στο περιοδικό *The New York Times*, 11 Μαρτίου 1973.

Κατηγορία:Ταινίες του 1972
Κατηγορία:Γαλλικές ταινίες της δεκαετίας 1970
Κατηγορία:Ιταλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Σουρεαλιστικές ταινίες
Κατηγορία:Έργα με θέμα τη διατροφή
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Μπουρζουαζία
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Πάουλ Μάιερ

Ο **Πάουλ Μάιερ** (*Paul Meier*, γεννήθηκε 27 Ιουλίου 1971) είναι Γερμανός πρώην αθλητής στο δέκαθλο. Κέρδισε το αργυρό μετάλλιο στο Παγκόσμιο Πρωτάθλημα Στίβου το 1993 στη Στουτγκάρδη, όπου βελτίωσε το προσωπικό του ρεκόρ στους 8.548 βαθμούς. Έναν χρόνο πριν, στους Ολυμπιακούς της Βαρκελώνης, κατέλαβε την έκτη θέση. Δεν έλαβε μέρος στους Ολυμπιακούς του 1996 στην Ατλάντα εξαιτίας τραυματισμού. Τον Απρίλιο του 2004 νυμφεύθηκε τη Χάικε Χένκελ *(Heike Henkel)*, πρωταθλήτρια στο άλμα εις ύψος.

## Παραπομπές


## Εξωτερικοί σύνδεσμοι
* 

Κατηγορία:Γερμανοί αθλητές του στίβου
Κατηγορία:Δεκαθλητές
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Νορβηγική γλώσσα

Η **νορβηγική γλώσσα** ανήκει στην ινδοευρωπαϊκή οικογένεια γλωσσών και ειδικότερα στις βορειογερμανικές γλώσσες. Έχει πολλά κοινά με τη Σουηδική, τη Δανική και τη Φεροϊκή γλώσσα. Ομιλείται από πέντε εκατομμύρια ανθρώπους, από τους οποίους σχεδόν όλοι κατοικούν στη Νορβηγία, όπου είναι και επίσημη γλώσσα.

Τα Νορβηγικά έχουν δύο επίσημες γραπτές μορφές:

* η *[[μποκμάλ|μπουκμώλ]]* (Bokmål, κυριολεκτικά «γλώσσα των βιβλίων»)
* η *[[νεονορβηγικά]]* (nynorsk, «Νεονορβηγική»)

Επίσης, υπάρχει η ανεπίσημη γραπτή μορφή, η "ρικσμώλ", νορβ. *riksmål* (κυριολεκτικά εθνική γλώσσα), που είναι μια συντηρητικότερη μορφή της μπουκμώλ, και η ανεπίσημη υψηλή νορβηγική (χέγκνουρσκ *høgnorsk*), που είναι πιο συντηρητική από τη νεονορβηγική.

Τα μπουκμώλ γράφονται από το 85 με 90 % του συνολικού πληθυσμού της Νορβηγίας, αλλά είναι τόσο κοντά με τη Δανική που θα μπορούσαν οι δύο γλώσσες να θεωρηθούν διάλεκτοι μίας γλώσσας. Αντίθετα τα νεονορβηγικά, που γράφονται μόνο από το 10% του πληθυσμού, έχουν πολλά κοινά με την Ισλανδική και τη Φεροϊκή. 

Γενικά όλες οι μορφές των Νορβηγικών μοιάζουν με τα Σουηδικά και τα Δανικά, και έτσι Σουηδοί, Νορβηγοί και Δανοί μπορούν να αλληλοκατανοούνται.

## Ιστορία

Πάντα υπήρχε στη Νορβηγία ένας μεγάλος αριθμός διαλέκτων. Εξαιτίας του δύσκολου αναγλύφου της χώρας, με πολλά βουνά και απότομες κοιλάδες, και δύσκολες μετακινήσεις, οι διάλεκτοι μπόρεσαν να εξελιχθούν πολύ διαφορετικά μεταξύ τους.
Για αυτόν τον λόγο, αλλά και εξαιτίας του γεγονότος ότι η Δανία κυριαρχούσε στη Νορβηγία για πολλούς αιώνες με τα Δανικά ως επίσημη γλώσσα, δεν μπόρεσε να εδραιωθεί μια ενιαία γλώσσα με ενιαία προφορά, όπως για παράδειγμα στη Σουηδία ή τη Γερμανία. Πάντως, η μακροχρόνια ένωση Νορβηγίας και Δανίας οδήγησε στη δημιουργία μιας δανονορβηγικής κοινής γλώσσας, την οποία ομιλούσε ένα μικρό μέρος του πληθυσμού. Ακόμη και στη γραπτή γλώσσα υπάρχουν σήμερα δύο διαφορετικές γραφές.

## Δείτε επίσης
* Δανικό και Νορβηγικό αλφάβητο

## Εξωτερικοί σύνδεσμοι

* Όλα τα δωρεάν λεξικά για τη νορβηγική
* η παρουσίαση της bokmål από τον ''Εθνολόγο'')
* η παρουσίαση της nynorskαπό τον ''Εθνολόγο''
* Νορβηγοαγγλικό λεξικό
* Νορβηγοαγγλικό λεξικό (2)

Κατηγορία:Βορειογερμανικές γλώσσες
Κατηγορία:Γλώσσες της Νορβηγίας
Πέτρος Φυσσούν

Ο **Πέτρος Φυσσούν** (Αγρίνιο, 5 Οκτωβρίου 1933 - Αθήνα, 5 Δεκεμβρίου 2016) ήταν Έλληνας ηθοποιός και σκηνοθέτης.

## Βιογραφία
Γεννήθηκε στις 5 Οκτωβρίου 1933 στο Αγρίνιο, γιος πρόσφυγα από τη Ρωσία που εγκαταστάθηκε στην Ελλάδα μετά τη Ρωσική Επανάσταση. Αποφοίτησε από τη Δραματική Σχολή Θεάτρου Τέχνης το 1954. Μέχρι το 1956 συνεργάσθηκε με το Θέατρο Τέχνης «Κάρολος Κουν» του Καρόλου Κουν. Υπήρξε πρωταγωνιστής του Εθνικού Θεάτρου στο χρονικό διάστημα 1961-1965 και στη συνέχεια με δικό του θίασο ανέβασε μεταδικτατορικές επιθεωρήσεις των Κακουλίδη- Κωνσταντάρα-Τσίρου το 1974-75, στη Θεσσαλονίκη και την Αθήνα. Αργότερα στο Κρατικό Θέατρο Βορείου Ελλάδος 1976-1978. Στη θεατρική σκηνή ερμήνευσε όλα σχεδόν τα είδη θεάτρου, δράμα, κωμωδία, τραγωδία αλλά και επιθεώρηση.

Είχε συμμετάσχει στα Φεστιβάλ Κινηματογράφου Καννών (1965), Μόσχας και τότε Λένιγκραντ (1966), Αθηνών, Φιλίππων αλλά και στα Επιδαύρια. Υπήρξε θιασάρχης και θεατρικός επιχειρηματίας αλλά και μέλος του Ινστιτούτου Καταναλωτών.

Τιμήθηκε με πολλά βραβεία όπως Α΄ ανδρικού ρόλου στα Φεστιβάλ Ελληνικού Κινηματογράφου 1963 και 1964 καθώς και με Α΄ Βραβείο ανδρικού ρόλου στο Φεστιβάλ Θεάτρου Ιθάκης το 1975.
## Προσωπική ζωή

Ήταν μόνιμος κάτοικος Αθηνών και μιλούσε Αγγλικά, Ρωσικά και Σουηδικά.

Ο πρώτος του γάμος ήταν με την Σουηδή ηθοποιό Μοντ Χόνσον, που δεν κράτησε πολύ. Ο δεύτερος γάμος ήταν με την Τέτα Χατζηχρήστου, κόρη του Κώστα Χατζηχρήστου και της Μαίρης Νικολαΐδου, με την οποία απέκτησε μια κόρη, την επίσης ηθοποιό, Άνια Φυσσούν, η οποία το 2004 ακολούθησε τον δρόμο του μοναχισμού παίρνοντας το όνομα Πορφυρία.

Αδερφός του ήταν ο επίσης ηθοποιός Κώστας Φυσσούν (1936 - 23 Ιουνίου 2020).

## Θάνατος

Ο Φυσσούν απεβίωσε σε ηλικία 83 ετών στις 5 Δεκεμβρίου 2016.

## Φιλμογραφία
### Κινηματογράφος

### Τηλεταινίες

### Τηλεόραση

### Μαγνητοσκοπημένες θεατρικές παραστάσεις

### Θέατρο

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες ο Φυσσούν συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
**Who's Who* 1979 σ.730.
* Πηγή για έτος γέννησης: Θεόδωρος Έξαρχος "Η ΓΕΝΙΑ ΜΑΣ"
## Παραπομπές

## Εξωτερικοί σύνδεσμοι
• 

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν